CELEX: 62009CO0292
Language: sl
Date: 2010-01-13
Title: Sklep Sodišča (sedmi senat) z dne 13. januarja 2010.#Isabella Calestani (C-292/09) in Paolo Lunardi (C-193/09) proti Agenzia delle Entrate - Ufficio di Parma.#Predloga(i) za sprejetje predhodne odločbe: Commissione tributaria provinciale di Parma - Italija.#Predhodno odločanje - Očitna nedopustnost.#Združeni zadevi C-292/09 in C-293/09.

Sklep Sodišča (sedmi senat) z dne 13. januarja 2010 – Calestani in Lunardi proti Agenzia delle Entrate – Ufficio di Parma
            
      (Združeni zadevi C‑292/09 in C-293/09)
      „Predlog za sprejetje predhodne odločbe – Očitna nedopustnost“
      1.                     Vprašanja za predhodno odločanje – Pristojnost Sodišča – Meje – Pristojnost nacionalnega sodišča – Ugotovitev in presoja dejanskega
            stanja – Nujnost vprašanja za predhodno odločanje in upoštevnost predloženih vprašanj – Presoja nacionalnega sodišča (člen
            234 ES) (Glej točki 18 in 19.)
      2.                     Vprašanja za predhodno odločanje – Dopustnost – Vprašanja, zastavljena brez zadostne opredelitve dejanskega in pravnega konteksta
            (člen 234 ES; Statut Sodišča, člen 23) (Glej točke od 20 do 29.)
      Predmet 
      
         
               Predlog za sprejetje predhodne odločbe – Commissione tributaria provinciale di Parma – Razlaga člena 13(B)(c) Direktive 77/388/EGS:
                  Šesta direktiva Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka
                  na dodano vrednost: enotna osnova za odmero (77/388/EGS) (UL L 145, str. 1) – Oprostitev obdavčitve dobav blaga, ki je namenjeno
                  izključno dejavnosti, oproščeni obdavčitve, ali ki je izključeno iz pravice do odbitka – Nacionalna zakonodaja o izključitvi
                  oprostitve.
               
            Izrek 
      
         
                   
               
               
                  
               
               
                  	Predloga za sprejetje predhodne odločbe, ki ju je vložilo Commissione tributaria provinciale di Parma (Italija) s sklepoma
                     z dne 9. in 17. junija 2009, sta očitno nedopustna.